BJCHI เตรียมซื้อหุ้นคืนวงเงิน 250 ลบ. เริ่ม 27 ม.ค. นี้
BJCHI เตรียมซื้อหุ้นคืน 2.5% วงเงินไม่เกิน 250 ลบ. เริ่มตั้งแต่ 27 ม.ค.-26 ก.ค.59
13 ม.ค. 2559

บริษัท บีเจซี เฮฟวี่ อินดัสทรี จำกัด (มหาชน) หรือ BJCHI ระบุว่า บริษัทได้มีการประชุมคณะกรรมการบริษัทเมื่อวันที่ 12 ม.ค.59 ซึ่งที่ประชุมได้มีมติอนุมัติโครงการซื้อหุ้นคืนของบริษัทเพื่อบริหารทางการเงินในวงเงินไม่เกิน 250 ล้านบาท จำนวนหุ้นที่จะซื้อคืน 40,000,000 หุ้น หรือคิดเป็นจำนวนหุ้นที่จะซื้อคืนเท่ากับ 2.5% ของหุ้นที่จำหน่ายได้แล้วทั้งหมด
โดยจะเป็นการเข้าซื้อในตลาดหลักทรัพย์ และมีกำหนดระยะเวลาซื้อหุ้นคืน 6 เดือน นับตั้งแต่วันที่ 27 ม.ค.59 ถึงวันที่ 26 ก.ค.59